1881 年，William Halsted 醫生
衝去救佢嘅妹妹美妮
因為美妮產後大出血
佢迅速將針插入自己嘅手臂
抽自己嘅血，再輸血救妹妹
唔知幾分鐘之後
美妮開始恢復
海斯德唔知道佢哋有幾好彩
佢之所以輸血成功，只係因為
佢哋兩兄妹嘅血型咁啱一樣——
血型唔一定吻合
就算係近親都好
喺 William 嘅時代
大家仲係對血型一無所知
雖然幾個世紀以來
一直有人嘗試輸血
但大部分都失敗咗
1667 年，一個叫
Jean-Baptiste Denis 嘅法國物理學家
進行咗首次人體輸血
Jean-Baptiste 將綿羊血
輸畀 Antoine Mauroy
Antoine 疑似患有精神病
Jean-Baptiste 希望
輸血可以減輕佢嘅症狀
之後，Antoine 嘅精神狀態良好
但係第二次輸血之後
佢開始發燒
同時下背部有劇烈疼痛
而手臂好似燒著咁
而且排出一種濃稠、黑色嘅液體
當時冇人知道
呢啲係佢身體有嚴重免疫反應嘅症狀
呢種免疫反應一開始會產生蛋白質
即係抗體
佢哋可以分清體內細胞同外來細胞
佢哋通過識別外源蛋白質
即抗原，嚟辨別外來細胞
抗體附著喺抗原表面
示意其他免疫細胞
去攻擊同摧毀外來細胞
而被摧毀嘅細胞經尿液排出體外
喺極端情況中細胞大量分解
會令血液中產生結塊
阻礙血液流向重要器官
令腎臟超負荷
導致器官衰竭
好彩嘅係 Jean-Baptiste 嘅病人
冇死於嗰次輸血
但係，當跨種族輸血
被證實會致死時
輸血喺歐洲被視為非法行為
幾個世紀都唔受歡迎
直到 1901 年
奧地利物理學家 Karl Landsteiner
發現咗血型
呢個發現係人與人輸血嘅關鍵一步
佢發現當唔同類型嘅血混合時
就會發生結塊
因為抗體依附著喺
帶有外來抗原細胞上面
造成咗細胞聚集
但如果供體細胞同受體細胞
係同一個血型
供體細胞就唔會受到攻擊
亦唔會形成聚集
到 1907 年
輸血之前，醫生會先將少量血混合
如果冇出現細胞聚集
咁血液就配對成功
呢種方法令醫生拯救咗無數條生命
為現代輸血奠定咗基礎
直到呢個時候為止
全部輸血都係實時嘅
直接喺兩人之間進行
係因為血液幾乎一接觸空氣
就即刻會發生凝結——
呢種防禦機制係用嚟防止
防止受傷之後嘅過度失血
1914 年，研究人員發現
化學物質檸檬酸鈉
可以通過移除凝結所需嘅鈣
令血液停止凝固
經檸檬酸鈉處理嘅血液可以待用——
首次令大量輸血成為可能
1916 年，兩位美國科學家發現
一種更加有效嘅抗凝劑
肝素——佢可以停用導致凝結嘅酵素
宜家我哋依然用緊肝素
與此同時
美英兩國嘅研究人員
開發咗便攜式機械
可以將血液運送到
第一次世界大戰嘅戰場
同新發現嘅肝素結合
醫療兵得以安全咁貯藏多升血液
並將血液直接運去戰場為傷兵輸血
戰後，呢種原始嘅便攜箱
就係全球每間醫院必備嘅
現代血庫嘅前身